Diari Oficial de la Generalitat Valenciana


Sumari del DOGV 7643, del 26-10-2015 (2015/8574)

RESOLUCIÓ de 10 de setembre de 2015, del president de l'Institut Valencià de Competitivitat Empresarial (IVACE), per la qual es modifica la Resolució de 26 de novembre de 2014, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en la indústria, sector edificació i diversificació energètica per a l'exercici 2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7643

Data del DOGV
:   26-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8574


Data del document
:   10-09-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de setembre de 2015, del president de l'Institut Valencià de Competitivitat Empresarial (IVACE), per la qual es modifica la Resolució de 26 de novembre de 2014, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en la indústria, sector edificació i diversificació energètica per a l'exercici 2014. [2015/8574]  
Per Resolució de 26 de novembre de 2014 (DOCV 7419, 09.12.2014), del president de l'Institut Valencià de Competitivitat Empresarial (IVACE), es van convocar incentius en matèria d'estalvi i eficiència energètica en la indústria, sector edificació i diversificació energètica per a l'exercici 2014. S'hi arreplega que les ajudes previstes compten amb finançament del Fons Europeu de Desenvolupament Regional (FEDER), en un percentatge del 80 per cent, a través del Programa Operatiu de la Comunitat Valenciana 2007-2013.  
Ara bé, després de la publicació de la convocatòria, el Comité de Seguiment del Programa Operatiu FEDER CV 2007-2013 ha realitzat una reprogramació dels fons, traslladant el pressupost pendent d'executar de l'eix 4 «Transport i energia» de l'esmentat programa a medi ambient, i l'ha exclòs del destinat a energia. Atés que el nou Programa Operatiu FEDER 2014-2020 de la Comunitat Valenciana es troba ja aprovat, l'objectiu de la present modificació és que les ajudes que es regulen en esta convocatòria es puguen cofinançar amb el nou programa operatiu.  
En virtut del que antecedix, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica la Resolució de 26 de novembre de 2014, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en la indústria, sector edificació i diversificació energètica per a l'exercici 2014 (DOCV 7419, 09.12.2014) en els termes següents:  
- Article 2. Marc normatiu  
Se substituïxen els apartats 4 i 5 de l'article 2 pel text indicat a continuació:  
«El Reglament (UE) núm. 1303/2013, del Parlament Europeu i del Consell, de 17 de desembre de 2013, pel qual s'establixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'establixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006, del Consell (DOUE L347 20.12.2013) i la resta de normativa sobre Fons Estructurals.»  
- Article 3. Línies pressupostàries  
Se substituïx el segon paràgraf pel que s'indica a continuació:  
«En aquelles operacions que complisquen amb els criteris d'elegibilitat, les ajudes previstes comptaran amb finançament del Fons Europeu de Desenvolupament Regional (FEDER), en un percentatge del 50 per cent, a través del Programa Operatiu FEDER de la Comunitat Valenciana 2014-2020, a través de l'Eix Prioritari 4 (Afavorir el pas a una economia baixa en carboni en tots els sectors), Prioritat d'inversió 4.a (Foment de l'eficiència energètica i l'ús d'energies renovables per part de les empreses) i Objectiu específic 4.2.1. (Avançar en l'avaluació i millora de l'eficiència energètica de les empreses, en particular les PIME), exceptuant les actuacions del Programa d'Estalvi i 2 Eficiència Energètica en l'Edificació que es duguen a terme en edificis públics, que s'inclouran en l'Eix Prioritari 4 (Afavorir el pas a una economia baixa en carboni en tots els sectors), Prioritat d'inversió 4.b (Suport de l'eficiència energètica, de la gestió intel·ligent de l'energia i de l'ús d'energies renovables en les infraestructures públiques, inclosos els edificis públics, i en els habitatges) i Objectiu específic 4.3.1. (Millorar l'eficiència energètica en l'edificació i en les infraestructures i servicis públics).»  
- Article 14. Control de les accions  
Se substituïx el segon paràgraf pel que s'indica a continuació:  
«Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes, la mostra dels quals s'obtindrà a partir d'un mètode de mostreig aleatori.»  
- Article 15. Obligacions dels beneficiaris  
Es modifica el paràgraf k de l'article 15 que queda redactat en els termes següents:  
«k) Els documents justificatius de les despeses corresponents al projecte subvencionat hauran de conservar-se durant el període mínim que s'establisca en les regulacions del Programa Operatiu FEDER de la CV 2014'2020, la qual cosa es concretarà en el Manual d'instruccions de justificació o document que el substituïsca. En eixe sentit, els documents es conservaran o bé en forma d'originals o de còpies compulsades d'originals o bé en suports de dades comunament acceptades, en especial versions electròniques de documents originals o documents existents únicament en versió electrònica. Els documents es conservaran en una forma que permeta la identificació dels interessats durant el període necessari per als fins per als quals es van arreplegar les dades o per als que tracten ulteriorment. Quan els documents només existisquen en versió electrònica, els sistemes informàtics utilitzats compliran normes de seguretat acceptades que garantisquen que els documents conservats s'ajusten als requisits legals nacionals i són fiables als efectes d'auditoria.»  
- Article 18. Publicitat comunitària. Obligacions  
Es modifica l'article 18 que queda redactat en els termes següents:  
  
«L'empresa beneficiària s'assegurarà que les parts que intervenen en el projecte han sigut informades del cofinançament en un 50 per cent pel Fons Europeu de Desenvolupament Regional (FEDER) i anunciarà clarament que el projecte ha sigut seleccionat en el marc del Programa Operatiu FEDER de la Comunitat Valenciana 2014-2020. Per a complir amb este requisit, l'empresa beneficiària:  
- Col·locarà en els béns tangibles subvencionats adhesius identificatius de la marca FEDER en la forma establida en el Manual d'instruccions de justificació.  
- Inclourà el logotip FEDER i la declaració «Projecte cofinançat pels fons FEDER, dins del Programa Operatiu FEDER de la Comunitat Valenciana 2014-2020» en qualsevol document relacionat amb el projecte o activitat subvencionada. La inclusió del logotip FEDER es realitzarà en qualsevol format en què estiga suportada la documentació del projecte, és a dir, paper, DVD, CD, pantalla informàtica, etc. Els logotips de FEDER es poden descarregar de la pagina http://www.ivace.es, en la zona de descàrregues, carpeta «logotips fons europeus i IVACE».»  
  
  
DISPOSICIÓ FINAL   
  
Única  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 10 de setembre de 2015.- El president de l'Institut Valencià de Competitivitat Empresarial: Rafael Climent González.